ddrg/super_eurlex huggingface dataset:
CINNEADH (AE) 2022/793 ÓN gCOMHAIRLE

an 16 Bealtaine 2022

maidir leis an seasamh atá le glacadh thar ceann an Aontais Eorpaigh sa Chomhairle Comhlachais arna bhunú leis an gComhaontú Comhlachais idir an tAontas Eorpach agus an Comhphobal Eorpach do Fhuinneamh Adamhach agus a mBallstáit, de pháirt, agus an tSeoirsia, den pháirt eile, a mhéid a bhaineann le Clár Oibre Comhlachais AE-an tSeoirsia 2021-2027 a ghlacadh

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 217, i gcomhar le hAirteagal 218(9) de,

Ag féachaint don togra ón gCoimisiún Eorpach,

De bharr an mhéid seo a leanas:

(1) An Comhaontú Comhlachais idir an tAontas Eorpach agus an Comhphobal Eorpach do Fhuinneamh Adamhach agus a mBallstáit, de pháirt, agus an tSeoirsia, den pháirt eile (1) (“an Comhaontú”) síníodh é an 27 Meitheamh 2014 agus tháinig sé i bhfeidhm an 1 Iúil 2016.

(2) De bhun Airteagal 406(1) den Chomhaontú, tá sé de chumhacht ag an gComhairle Comhlachais moltaí a ghlacadh d’fhonn cuspóirí an Chomhaontaithe a bhaint amach.

(3) Chun cur i bhfeidhm an Chomhaontaithe a éascú, chomhaontaigh na Páirtithe Clár Oibre Comhlachais a bhunú ina liostaítear tosaíochtaí dá gcuid oibre comhpháirtí de réir earnála.

(4) Glacfaidh an Chomhairle Comhlachais moladh maidir le Clár Oibre Comhlachais AE-an tSeoirsia 2021-2027 trí nós imeachta i scríbhinn.

(5) Is iomchuí an seasamh atá le glacadh thar ceann an Aontais sa Chomhairle Comhlachais a bhunú, ós rud é go mbeidh Clár Oibre Comhlachais AE-an tSeoirsia 2021-2027 mar bhonn don chlársceidealú faoin Ionstraim um Chomharsanacht, Forbairt agus Comhar Idirnáisiúnta – An Eoraip Dhomhanda, a bunaíodh le Rialachán (AE) 2021/947 ó Pharlaimint na hEorpa agus ón gComhairle (2).

(6) Ba cheart, dá bhrí sin, seasamh an Aontais sa Chomhairle Comhlachais a bheith bunaithe ar an dréacht-Mholadh atá i gceangal leis an gCinneadh seo,

TAR ÉIS AN CINNEADH SEO A GHLACADH:

Airteagal 1 Maidir leis an seasamh atá le glacadh thar ceann an Aontais sa Chomhairle Comhlachais arna bhunú leis an gComhaontú Comhlachais idir an tAontas Eorpach agus an Comhphobal Eorpach do Fhuinneamh Adamhach agus a mBallstáit, de pháirt, agus an tSeoirsia, den pháirt eile, a mhéid a bhaineann le Clár Oibre Comhlachais AE-an tSeoirsia 2021-2027, beidh sé bunaithe ar an dréachtmholadh ón gComhairle Comhlachais atá i gceangal leis an gCinneadh seo.

Airteagal 2 Tiocfaidh an Cinneadh seoi bhfeidhm ar dháta a ghlactha.

Arna dhéanamh sa Bhruiséil, 16 Bealtaine 2022. Thar ceann na Comhairle An tUachtarán J. BORRELL FONTELLES

(1) IO L 261, 30.8.2014, p. 4.

(2) Rialachán (AE) 2021/947 ó Pharlaimint na hEorpa agus ón gComhairle an 9 Meitheamh 2021 lena mbunaítear an Ionstraim um Chomharsanacht, Forbairt agus Comhar Idirnáisiúnta - An Eoraip Dhomhanda, lena leasaítear agus lena n-aisghairtear Cinneadh Uimh. 466/2014/AE agus lena n-aisghairtear Rialachán (AE) 2017/1601 agus Rialachán (CE, Euratom) Uimh. 480/2009 ón gComhairle (IO L 209, 14.6.2021, lch. 1).
(1)

Síníodh Meabhrán Comhthuisceana um Rialú Stáit ar Chalafoirt (“Meabhrán Comhthuisceana Pháras”) i bPáras an 26 Eanáir 1982 agus tháinig sé i bhfeidhm an 1 Iúil 1982. Tá 27 údarás muirí mar chomhalta ag Meabhrán Comhthuisceana Pháras, eadhon, an Bheilg, an Bhulgáir, Ceanada, an Chróit, an Chipir, an Danmhairg, an Eastóin, an Fhionlainn, an Fhrainc, an Ghearmáin, an Ghréig, an Íoslainn, Éire, an Iodáil, an Laitvia, an Liotuáin, Málta, an Ísiltír, an Iorua, an Pholainn, an Phortaingéil, an Rómáin, Cónaidhm na Rúise, an tSlóivéin, an Spáinn, an tSualainn agus an Ríocht Aontaithe. Níl an tAontas ina chomhalta de Mheabhrán Comhthuisceana Pháras.
Airteagal 12

Athbhreithniú 2 bhliain

1. Cuirfidh na húdaráis inniúla isteach, faoin 30 Meitheamh 2023, in éineacht leis an tuarascáil ar a dtugtar tuairisc in Airteagal 13, a chomhfhreagraíonn don bhliain 2022, iarscríbhinn ina bhfuil torthaí an fhaireacháin ar thiúchain níotráití screamhuisce agus uiscí dromchla agus stádas trófach na ndobharlach dromchla, de réir an líonra faireacháin agus cheanglais Threoir 91/676/CEE maidir le Níotráití agus lena n-áirítear ar a laghad léarscáileanna a thaispeánann na limistéir sin óna bhfuil draenáil isteach in uiscí i gcás ina léirítear sna sonraí faireacháin seo a leanas:

(a) meánluachanna tiúchana níotráite os cionn 50 mg/l nó treochtaí méadaithe tiúchana níotráití i gcomparáid le 2021;

(b) stádas “Eotrófach” nó stádas “d’fhéadfadh sé éirí eotrófach” in éineacht le treocht chobhsaí nó treocht atá ag dul in olcas i gcomparáid le 2021.

Measfar go bhfuil na huiscí a shainaithnítear le pointe (a) nó le pointe (b) den chéad fhomhír truaillithe, go bhfuil siad i mbaol truaillithe nó go léiríonn siad treochtaí atá ag dul in olcas. Cumhdóidh na sonraí chun meastachán a dhéanamh ar na meánluachanna an tréimhse ón 1 Eanáir 2020 go dtí an 31 Nollaig 2022. Chun treochtaí a mheasúnú, déanfar na sonraí ó 2021 agus ó 2022 a chur i gcomparáid le chéile.
(6)

De bhun Airteagal 63(2) de Rialachán (AE) 2021/1060, tá caiteachas incháilithe do ranníocaíocht ó CEMID más rud é go ndearna tairbhí é a thabhú agus go n-íocadh é in oibríochtaí cur chun feidhme idir an dáta a chuir an Ballstát an clár CEMID faoi bhráid an Choimisiúin nó ón 1 Eanáir 2021, cibé dáta is túisce, agus an 31 Nollaig 2029. Mar sin féin, caiteachas a tabhaíodh de thoradh an suaite sna margaí a rinneadh de bharr teagmhas eisceachtúil a suíodh leis an gCinneadh seo, ba cheart an caiteachas sin a bheith incháilithe do thacaíocht faoi Airteagal 26(2) de Rialachán (AE) 2021/1139 ón 24 Feabhra 2022, an dáta a cuireadh tús le hionsaí míleata na Rúise ar an Úcráin. Ó thaobh caiteachas a thabhaítear, ós rud é gur dócha go mbeidh tionchar ag an suaitheadh sna margaí ar oibreoirí sna hearnálacha iascaigh agus dobharshaothraithe ar feadh roinnt míonna, ba cheart an caiteachas sin a bheith incháilithe má thabhaítear é go dtí an 31 Nollaig 2022.
(2)

Le Rialachán (AE) 2021/953, ceadaítear glacadh le deimhnithe COVID-19 arna n-eisiúint ag tríú tíortha do shaoránaigh den Aontas agus dá mbaill teaghlaigh i gcás ina gcinnfidh an Coimisiún gur i gcomhréir le caighdeáin a mheastar a bheith coibhéiseach leis na caighdeáin arna mbunú de bhun an Rialacháin sin a eisítear na deimhnithe COVID-19. Thairis sin, i gcomhréir le Rialachán (AE) 2021/954 ó Pharlaimint na hEorpa agus ón gComhairle (2), ní mór do na Ballstáit na rialacha a leagtar síos i Rialachán (AE) 2021/953 a chur i bhfeidhm maidir le náisiúnaigh tríú tír nach dtagann faoi raon feidhme an Rialacháin sin, ach atá ag fanacht go dleathach nó a bhfuil cónaí orthu go dleathach ar a gcríoch agus atá i dteideal taisteal chuig Ballstáit eile i gcomhréir le dlí an Aontais. Dá bhrí sin, aon fhionnachtain choibhéise a leagtar síos sa Chinneadh seo, ba cheart feidhm a bheith aici maidir le deimhnithe COVID-19 i ndáil le vacsaíniú arna n-eisiúint ag Poblacht na Colóime do shaoránaigh den Aontas agus dá mbaill teaghlaigh. Mar an gcéanna, ar bhonn Rialachán (AE) 2021/954, ba cheart feidhm a bheith ag na fionnachtana coibhéise sin freisin maidir le deimhnithe COVID-19 i ndáil le vacsaíniú arna n-eisiúint ag Poblacht na Colóime do náisiúnaigh tríú tír atá ag fanacht go dleathach nó a bhfuil cónaí orthu go dleathach ar chríoch na mBallstát faoi na coinníollacha a leagtar síos sa Rialachán sin.
Airteagal 1

1. Leis seo, údaraítear an Coimisiún le caibidlíocht a dhéanamh thar ceann an Aontais, d’ábhair a thagann faoi inniúlacht an Aontais, i gcomhréir leis na Conarthaí, ar chomhaontú idirnáisiúnta maidir le cosc, ullmhacht agus freagairt i ndáil le paindéimí, chomh maith le leasuithe comhlántacha ar RSI, faoi chuimsiú chreat an chinnidh SSA2(5) ó CDS an 1 Nollaig 2021 agus an chinnidh EB150(3) ó Bhord Fheidhmeannach EDS an 26 Eanáir 2022 faoi seach.
(6)

Mhol Rialtas Mhálta Stephen SULTANA, ar ionadaí do chomhlacht áitiúil é agus a bhfuil aige sainordú toghchánach in údarás áitiúil, Kunsill Lokali Santa Venera — Sindku (Comhairle Áitiúil Santa Venera — Méara), mar chomhalta malartach de Choiste na Réigiún ar feadh a bhfuil fágtha den téarma oifige reatha, a leanfaidh go dtí an 25 Eanáir 2025, maidir leis an suíocháin folamh dá dtagraítear thuas,
(6)

Trí aontú don Choinbhinsiún, ba cheart go gcuirfí le comhsheasmhacht chur chuige an Aontais i leith an chaomhnaithe ar fud aigéin an domhain agus go neartófaí tiomantas an Aontais i dtaca le caomhnú fadtéarmach agus úsáid inbhuanaithe na n-acmhainní iascaigh ar fud an domhain freisin. I gcomhréir leis an teachtaireacht chomhpháirteach ó Ardionadaí an Aontais do Ghnóthaí Eachtracha agus don Bheartas Slándála agus ón gCoimisiún an 10 Samhain 2016 maidir le International ocean governance: an agenda for the future of our oceans [Rialachas idirnáisiúnta na n-aigéan: clár oibre le haghaidh thodhchaí ár n-aigéan] agus na conclúidí ón gComhairle an 3 Aibreán 2017 maidir leis an teachtaireacht chomhpháirteach sin, lena gcuirtear chun cinn bearta chun tacú le heagraíochtaí réigiúnacha bainistithe iascaigh agus chun feabhas a chur ar éifeachtacht na n-eagraíochtaí sin, agus i gcás inarb ábhartha, is gné lárnach de ghníomhaíocht an Aontais sna heagraíochtaí sin é feabhas a chur ar a rialachas.
(2)

Foráiltear le hAirteagal 2b(3) de Ghníomhaíocht Chomhpháirteach 2008/851/CBES, go ngníomhachtóidh an Coiste Polaitiúil agus Slándála an cúram feidhmiúcháin tánaisteach nuair a thuairisceoidh Ceannasaí Oibríochta an Aontais Eorpaigh go bhfuil na sócmhainní is gá ag Atalanta chun na cúramaí dá dtagraítear san Airteagal sin a chomhlíonadh.
(2)

I gcomhréir le hAirteagal 2 de Chinneadh (AE) 2021/355 ón gCoimisiún (3), ní dhearna an Coimisiún aon agóid i gcoinne liostaí na suiteálacha a chumhdaítear le Treoir 2003/87/CE faoi mar a thíolaic an Bheilg, an Bhulgáir, an tSeicia, an Danmhairg, an Ghearmáin, an Eastóin, Éire, an Ghréig, an Spáinn, an Fhrainc, an Chróit, an Iodáil, an Chipir, an Laitvia, an Liotuáin, Lucsamburg, an Ungáir, an Ísiltír, an Ostair, an Pholainn, an Phortaingéil, an Rómáin, an tSlóivéin, an tSlóvaic, an Fhionlainn agus an tSualainn, seachas mar a leagtar amach in Airteagal 1 den Chinneadh sin agus na hIarscríbhinní a ghabhann leis.
(1)

Le litreacha a cláraíodh leis an gCoimisiún an 12 Aibreán 2021 agus an 20 Meán Fómhair 2021, d’iarr an Fhrainc údarú chun beart speisialta a thabhairt isteach de mhaolú ar Airteagail 218 agus 232 de Threoir 2006/112/CE (“an beart speisialta”) chun sonrascadh leictreonach éigeantach a thabhairt isteach do gach duine inchánach atá bunaithe i gcríoch na Fraince. Chumhdódh an oibleagáid seo sonraisc arna n-eisiúint in idirbhearta idir daoine inchánacha. Iarradh an t-údarú ar feadh tréimhse ón 1 Eanáir 2024 go dtí an 31 Nollaig 2026.
CINNEADH CUR CHUN FEIDHME (AE) 2022/2521 ÓN gCOIMISIÚN

an 20 Nollaig 2022

lena gceartaítear an leagan Rómáinise de Threoir 2003/96/CE ón gComhairle lena ndéantar athstruchtúrú ar chreat an Chomhphobail le haghaidh cáin a ghearradh ar tháirgí fuinnimh agus ar leictreachas

(Téacs atá ábhartha maidir le LEE)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Threoir 2003/96/CE ón gComhairle an 27 Deireadh Fómhair 2003 lena ndéantar athstruchtúrú ar chreat an Chomhphobail le haghaidh cáin a ghearradh ar tháirgí fuinnimh agus ar leictreachas (1), agus go háirithe Airteagal 2(5) de,

De bharr an mhéid seo a leanas:

(1) Mar thoradh ar an leasú ar Threoir 2003/96/CE le Cinneadh Cur Chun Feidhme (AE) 2018/552 ón gCoimisiún (2), tá earráidí in Airteagal 2(1)(h), sa dara fleasc d’Airteagal 16(1) agus in Airteagal 20(1)(h) sa leagan Rómáinise de Threoir 2003/96/CE a mhéid a bhaineann le táirgí áirithe a eisiamh, eadhon ullmhóidí frithmheirgithe ina bhfuil aimíní mar chomhábhair ghníomhacha agus tuaslagóirí comhchodacha neamhorgánacha agus tanaitheoirí le haghaidh vearnaisí agus táirgí comhchosúla, más táirgí iad a bhfuil sé beartaithe iad a úsáid mar bhreosla téimh nó mar bhreosla mótair, agus le haghaidh a gcomhpháirteanna a tháirgtear ó bhithmhais.

(2) Dá bhrí sin, ba cheart an leagan Rómáinise de Threoir 2003/96/CE a cheartú dá réir. Ní dhéantar difear do na leaganacha teanga eile.

(3) Tá na bearta dá bhforáiltear sa Chinneadh seo i gcomhréir le tuairim an Choiste um Dhleacht Mháil,

TAR ÉIS AN CINNEADH SEO A GHLACADH:

Airteagal 1 (ní bhaineann sé leis an leagan Gaeilge)

Airteagal 2 Tiocfaidh an Cinneadh seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Arna dhéanamh sa Bhruiséil, an 20 Nollaig 2022. Thar ceann an Choimisiúin An tUachtarán Ursula VON DER LEYEN

(1) IO L 283, 31.10.2003, lch. 51.

(2) Cinneadh Cur Chun Feidhme (AE) 2018/552 an 6 Aibreán 2018 lena dtugtar cothrom le dáta na tagairtí i dTreoir 2003/96/CE ón gComhairle do chóid na hAinmníochta Comhcheangailte le haghaidh táirgí áirithe (IO L 91, 9.4.2018, lch. 27).
(4)

Maidir le ráig COVID-19 agus na bearta urghnácha a chuir an Pholainn chun feidhme in 2020, 2021 agus 2022 chun srian a chur ar an ráig sin agus a tionchar socheacnamaíoch agus a tionchar ar chúrsaí sláinte, d’imir siad tionchar ollmhór ar an airgeadas poiblí agus imríonn go fóill. In 2020, bhí easnamh rialtais ghinearálta agus ollfhiachas rialtais ghinearálta de 6,9 % agus 57,1 % den olltáirgeacht intíre (OTI) faoi seach ar an bPolainn, méid a chúngaigh go 1,9 % agus 53,8 % faoi dheireadh 2021. De réir réamhaisnéis an earraigh 2022 ón gCoimisiún, táthar ag súil go mbeidh easnamh rialtais ghinearálta agus ollfhiachas rialtais ghinearálta de 4,0 % agus 50,8 % de OTI faoi seach ag an bPolainn faoi dheireadh 2022. De réir réamhaisnéis an tsamhraidh 2022 ón gCoimisiún, tuartar go dtiocfaidh méadú 5,2 % ar OTI na Polainne in 2022.
(2)

cuirtear an méid a leanas in ionad Airteagal 8(2): “2. Beidh feidhm ag an gCinneadh seo go dtí an 27 Deireadh Fómhair 2023. Déanfar athbhreithniú leanúnach air. Déanfar é a athnuachan nó a leasú, de réir mar is iomchuí, má mheasann an Chomhairle nár comhlíonadh a chuspóirí.”.
(3)

Cinneadh Cur Chun Feidhme ón gCoimisiún maidir le coibhéis ábhair iomadaithe plandaí torthaí agus plandaí torthaí, a bheartaítear do tháirgeadh torthaí agus a tháirgtear i dtríú tíortha áirithe, tá an Cinneadh sin á ullmhú. Ní mór don Choimisiún scrúdú a dhéanamh ar an reachtaíocht ábhartha ó na tríú tíortha sin agus cinneadh a dhéanamh an bhfuil ábhar iomadaithe agus plandaí torthaí a bheartaítear do tháirgeadh torthaí agus a tháirgtear sna tíortha sin coibhéiseach le hábhar iomadaithe agus plandaí torthaí a bheartaítear do tháirgeadh torthaí a tháirgtear san Aontas agus a chomhlíonann Treoir 2008/90/CE. Ní mór don Choimisiún scrúdú a dhéanamh freisin an bhfuil na ráthaíochtaí céanna ag gabháil leis an ábhar iomadaithe agus leis na plandaí torthaí a tháirgtear sna tríú tíortha sin agus atá ag gabháil leis an ábhar faoi seach a tháirgtear san Aontas i gcomhréir leis an Treoir sin a mhéid a bhaineann leis na hoibleagáidí atá ar an soláthróir, le sainaitheantas, le saintréithe, le sláinte plandaí, leis an damhna fáis, leis an bpacáistiú, le socruithe cigireachta, le marcáil agus le séalaithe.
(2)

An 2 Aibreán 2020, ghlac an Chomhairle Cinneadh (CBES) 2020/489 (1) lena gceaptar Miroslav LAJČÁK mar Ionadaí Speisialta an Aontais Eorpaigh (“ISAE”) don Idirphlé idir Béalgrád agus Pristine agus do shaincheisteanna réigiúnacha eile de chuid na mBalcán Thiar. Cuireadh síneadh le sainordú ISAE roinnt uaireanta, an uair dheireanach le Cinneadh (CBES) 2022/1240 ón gComhairle (2), agus tá sé le dul in éag an 31 Lúnasa 2024.
(2)

leasaítear Airteagal 2 mar a leanas: (a) i mír 1, cuirtear an méid seo a leanas in ionad phointe (c): “(c) airm agus ábhar gaolmhar arna dtabhairt isteach i bPoblacht na hAfraice Láir ag fórsaí Shead nó na Súdáine lena n-úsáid go heisiach i bpatróil idirnáisiúnta an fhórsa thrípháirtigh a bhunaigh Poblacht na hAfraice Láir, Sead agus an tSúdáin an 23 Bealtaine 2011 a dhíol, a sholáthar, a aistriú nó a onnmhairiú, chun an tslándáil sna comhlimistéir teorann a fheabhsú, i gcomhar le Minusca, mar a cuireadh in iúl don Choiste roimh ré;”; (b) i mír 1, cuirtear an méid seo a leanas in ionad phointe (g): “(g) armáin agus armlón, feithiclí agus trealamh míleata a dhíol, a sholáthar, a aistriú nó a onnmhairiú, agus cúnamh gaolmhar a thabhairt, d’fhórsaí slándála Phoblacht na hAfraice Láir, lena n-áirítear institiúidí sibhialta forfheidhmithe dlí an stáit, i gcás ina mbeidh na harmáin, an t-armlón, na feithiclí nó an trealamh sin beartaithe go heisiach lena n-úsáid i bpróiseas athchóirithe earnáil slándála Phoblacht na hAfraice Láir nó chun tacú leis an bpróiseas sin, faoi mar a cuireadh in iúl roimh ré don Choiste; nó”; (c) i mír 1, scriostar pointe (h); (d) cuirtear an méid seo a leanas in ionad mhír 2; “2. Tabharfaidh na Ballstáit fógra don Choiste sula ndéanfar aon díol, soláthar, aistriú nó onnmhairiú, mar a cheadaítear i bpointí (a), (b), (c), (d), (f) agus (g) de mhír 1.”.
(1)

I gcomhréir le hAirteagal 12 de Threoir 2014/68/AE ó Pharlaimint na hEorpa agus ón gComhairle (2), brú-threalamh nó cóimeálacha dá dtagraítear in Airteagal 4(1) agus (2) den Treoir sin atá i gcomhréir le caighdeáin chomhchuibhithe nó le codanna díobh, caighdeáin ar foilsíodh a dtagairtí in Iris Oifigiúil an Aontais Eorpaigh, glactar leis go bhfuil an trealamh agus na cóimeálacha sin i gcomhréir leis na ceanglais fíor-riachtanacha sábháilteachta a chumhdaítear leis na caighdeáin sin nó leis na codanna díobh dá dtagraítear in Iarscríbhinn I a ghabhann leis an Treoir sin.
“1230.

Alla Viktorovna POLYAKOVA (Алла Викторовна ПОЛЯКОВА)

Dáta breithe: 26.11.1970 Áit bhreithe: Ryazan, Russian Federation Náisiúntacht: Rúiseach Inscne: baineann

Comhalta den Dúma Stáit (State Duma) a vótáil i bhfabhar rún Uimh. 58243-8 ‘Maidir leis an achainí ó Dhúma Stáit Thionól Cónaidhme Chónaidhm na Rúise Chuig Uachtarán Chónaidhm na Rúise V.V. Putin maidir leis an ngá aitheantas a thabhairt do Dhaon-Phoblacht Donetsk agus do Dhaon-Phoblacht Luhansk’ agus a thacaigh dá bhrí sin le gníomhaíochtaí agus beartais, agus a chuir gníomhaíochtaí agus beartais chun feidhme, ar gníomhaíochtaí agus beartais iad a bhaineann an bonn d’iomláine chríochach, de cheannasacht agus de neamhspleáchas na hÚcráine, agus a dhíchobhsaigh a thuilleadh an Úcráin.
(3)

in Airteagal 13, cuirtear an méid seo a leanas in ionad an dara habairt: “Déanfaidh ISAE tuarascálacha rialta ar dhul chun cinn a thíolacadh chuig an gComhairle, an Ardionadaí, agus an gCoimisiún, agus tuarascáil chuimsitheach chríochnaitheach ar chur chun feidhme an tsainordaithe a thíolacadh chucu faoin 31 Bealtaine 2024.”.
(1)

in Airteagal 1, cuirtear an méid seo a leanas in ionad mhír 4: “4. Mairfidh an Beart Cúnaimh 70 mí ó ghlacadh an Chinnidh seo.”;
(3)

An 30 Meitheamh 2022, mhol Ceannasaí Oibríochtúil an Aontais Eorpaigh go ndéanfaí an Seachaimiréal Riccardo MARCHIÓ a cheapadh mar Cheannasaí Fórsa nua an Aontais Eorpaigh a luaithe is féidir.
(14)

Is gá na tagairtí do na caighdeáin chomhchuibhithe seo a leanas a tharraingt siar freisin: EN 61010-2-091:2012; EN 60335-2-105:2005; EN 60335-2-84:2003; EN 60335-2-29:2004; EN 60335-2-15:2016; EN 60335-2-35:2016; EN 60335-2-61:2003; EN 60335-2-27:2013; agus EN 60335-2-21:2021, i dteannta na dtagairtí d’aon chaighdeán leasaitheach nó ceartaitheach a bhaineann leo a foilsíodh in Iris Oifigiúil an Aontais Eorpaigh, is tagairtí iad sin is gá a tharraingt siar as sraith L d’Iris Oifigiúil an Aontais Eorpaigh, ós rud é gur leasaíodh iad nó gur ceartaíodh iad. Is iomchuí, dá bhrí sin, na tagairtí sin a scriosadh as Iarscríbhinn I a ghabhann le Cinneadh Cur Chun Feidhme (AE) 2019/1956.
“1.

Michael MAKUEI LUETH

Dáta breithe: 1947 Áit bhreithe: Bor, an tSúdáin (an tSúdáin Theas anois), Inscne: fireann

Tá Michael Makuei Lueth sa phost mar Aire Faisnéise agus Craolacháin ó 2013 i leith agus tá sé fós sa phost sin i Rialtas Idirthréimhseach na hAontachta Náisiúnta. Bhí sé ina urlabhraí poiblí freisin do thoscaireacht an rialtais chuig cainteanna síochána an Údaráis Idir-rialtasaigh Forbartha ó 2014 go 2015 agus ó 2016 go 2018. Tá bac curtha ag Makuei ar an bpróiseas polaitiúil sa tSúdáin Theas, go háirithe trí bhac a chur, le ráitis phoiblí ghríosaitheacha, ar chur chun feidhme an Chomhaontaithe maidir le Réiteach na Coinbhleachta sa tSúdáin Theas (ARCSS) i mí Lúnasa 2015 (ar cuireadh ina ionad i mí Mheán Fómhair 2018 an ‘ARCSS athbheoite’ (R-ARCSS)), trí bhac a chur ar obair Choimisiún Comhpháirteach Faireacháin agus Meastóireachta ARCSS (JMEC) a athainmníodh ‘JMEC athdhéanta’ faoin R-ARCSS, agus trí bhac a chur ar bhunú Institiúidí Ceartais Idirthréimhsigh ARCSS dá bhforáiltear in R-ARCSS. Chuir sé bac freisin ar oibríochtaí Fhórsa Cosanta Réigiúnach na Náisiún Aontaithe. Tá Makuei freagrach freisin as sáruithe tromchúiseacha ar chearta an duine, lena n-áirítear srianta ar shaoirse chun tuairimí a nochtadh.
in Airteagal 6, cuirtear na míreanna seo a leanas isteach:

gníomhaireachtaí speisialaithe na mBallstát, ar choinníoll go bhfuil gá leis na hearraí, leis an teicneolaíocht, leis na seirbhísí agus leis an gcúnamh dá dtagraítear i mír 1 agus mír 2 go heisiach chun críoch daonnúil sna limistéir nach bhfuil faoi rialú rialtais i réigiúin Donetsk agus Luhansk na hÚcráine.

eagraíochtaí agus gníomhaireachtaí ar dheonaigh an tAontas Deimhniú Comhpháirtíochta Daonnúla dóibh nó a dheimhnítear nó a aithnítear ag Ballstát i gcomhréir le nósanna imeachta náisiúnta, ar choinníoll go bhfuil gá leis na hearraí, an teicneolaíocht, na seirbhísí agus an cúnamh ar choinníoll go bhfuil gá leis na hearraí, leis an teicneolaíocht, leis na seirbhísí agus leis an gcúnamh dá dtagraítear i mír 1 agus mír 2 go heisiach chun críoch daonnúil sna limistéir nach bhfuil faoi rialú rialtais i réigiúin Donetsk agus Luhansk na hÚcráine; nó

eagraíochtaí agus gníomhaireachtaí a ndéanann an tAontas measúnú colúin orthu agus lenar shínigh an tAontas comhaontú comhpháirtíochta maidir le creat airgeadais ar comhaontú é ar bunaithe air a ghníomhaíonn na heagraíochtaí agus na gníomhaireachtaí mar chomhpháirtithe daonnúla de chuid an Aontais, ar choinníoll go bhfuil gá leis na hearraí, leis an teicneolaíocht, leis na seirbhísí agus leis an gcúnamh dá dtagraítear i mír 1 agus mír 2 go heisiach chun críoch daonnúil sna limistéir nach bhfuil faoi rialú rialtais i réigiúin Donetsk agus Luhansk na hÚcráine;

comhlachtaí poiblí nó daoine dlítheanacha, eintitis nó comhlachtaí a fhaigheann maoiniú ón Aontas nó ó na Ballstáit, ar choinníoll go bhfuil gá leis na hearraí, leis an teicneolaíocht, leis na seirbhísí agus leis an gcúnamh dá dtagraítear i mír 1 agus mír 2 go heisiach chun críoch daonnúil sna limistéir nach bhfuil faoi rialú rialtais i réigiúin Donetsk agus Luhansk na hÚcráine;

2b. I gcásanna nach gcumhdaítear le mír 2a, agus de mhaolú ar mhír 1 agus mír 2, féadfaidh údaráis inniúla na mBallstát, faoi cibé coinníollacha ginearálta agus sonracha is iomchuí leo, údaruithe sonracha nó ginearálta a dheonú maidir leis na hearraí agus an teicneolaíocht dá dtagraítear i mír 1 a dhíol, a sholáthar, a aistriú nó a onnmhairiú agus seirbhísí agus cúnaimh dá dtagraítear i mír 2 a sholáthar tar éis dóibh a chinneadh go bhfuil gá leis na hearraí, leis an teicneolaíocht, leis na seirbhísí agus leis an gcúnamh sin go heisiach chun críoch daonnúil sna limistéir nach bhfuil faoi rialú rialtais i réigiúin Donetsk agus Luhansk na hÚcráine.

Cuirfidh an Ballstát lena mbaineann na Ballstáit eile agus an Coimisiún ar an eolas faoi aon údarú arna dheonú faoin mír seo laistigh de 2 sheachtain ón údarú a dheonú.”;
(7)

I gcomhréir le hAirteagal 5 de Phrótacal Uimh. 22 maidir le seasamh na Danmhairge, atá i gceangal leis an gConradh ar an Aontas Eorpach agus leis an gConradh ar Fheidhmiú an Aontais Eorpaigh, ní bhíonn an Danmhairg rannpháirteach i ndréachtú agus cur chun feidhme cinntí agus gníomhaíochtaí de chuid an Aontais a bhfuil impleachtaí acu in ábhair chosanta,
(3)

in Airteagal 2, cuirtear an méid seo a leanas in ionad mhír 3: “3. I gcomhréir le hAirteagal 29(5) de Chinneadh (CBES) 2021/509, féadfaidh an riarthóir um bearta cúnaimh glao ar thograí a dhéanamh tar éis ghlacadh an Chinnidh seo, suas go EUR 900 000 000. Ní úsáidfear cistí a ghlaofaidh an riarthóir ach chun caiteachas a íoc laistigh de na teorainneacha arna bhformheas ag an gCoiste arna bhunú le Cinneadh (CBES) 2021/509 i mbuiséad leasaitheach 2022 a chomhfhreagraíonn don Bheart Cúnaimh.”;